டாக்டர் ஏ. பி. ஜே. அப்துல் கலாம் விருது

டாக்டர் ஏ.பி.ஜே. அப்துல் கலாம் விருது (Dr APJ Abdul Kalam Award) என்பது, முன்னாள் இந்தியக் குடியரசுத் தலைவர் அப்துல் கலாமின் நினைவாக தமிழக அரசால் ஏற்படுத்தப்பட்ட விருதாகும். இவ்விருது அமைக்கப்பட்ட செய்தியினை அப்போதைய தமிழக முதலமைச்சர் ஜெ. ஜெயலலிதா, ஜூலை 31, 2015 அன்று வெளியிட்டார். அத்துடன் அப்துல்கலாமின் பிறந்தநாளான அக்டோபர் 15 ஆம் திகதியானது, தமிழ் நாட்டில் இளைஞர் எழுச்சி நாளாக  (Youth Awakening Day) கடைப்பிடிக்கப்படும் எனவும் தமிழக முதல்வர் அறிவித்தார். இவ்விருதாக தமிழ்நாடு அரசு சார்பில் ரூபாய் ஐந்து இலட்சம் ரொக்கத்துடன் கூடிய பாராட்டுச் சான்றிதழும், தங்கப் பதக்கமும் (8 கிராம்) வழங்கப்படும்.

விருது பெற்றவர்கள் 
 2015 - ந‌. வளர்மதி (இஸ்ரோ திட்ட இயக்குனர்)
 2016 - சண்முகம் (மத்திய தோல் ஆராய்ச்சி நிறுவன முதன்மை அறிவியலாளர்)
 2017 - எஸ். பி. தியாகராஜன் (ஒரு சிறந்த அறிவியலாளர்- சென்னை பல்கலைக்கழக முன்னாள் துணைவேந்தர்)
 2018 - தக்‌ஷா குழு (ஆளில்லா விமானம் குறித்த ஆய்வுகள்)
 2021 - முனைவர் மு. இலட்சுமணன்
 2022 - ச. இஞ்ஞாசிமுத்து, பூச்சியியல் ஆராய்ச்சியாளர்

மேற்கோள்கள் 

தமிழ்நாடு அரசு விருதுகள்
அப்துல் கலாம் விருது